Castor fiber apareixe en o Pleistoceno inferior, estando-ne os restos més antigos en os Pireneus d'a glaciación de Mindel, continando present en o Riss y en o Würm. A zaguers d'o Würm y en part de l'Holoceno ye quan més abundant ha estau en os Pireneus, en as dos versants. Plinio o Viello y Estrabón parlan de l'abundancia d'o vibre en Hispania, y de feito se n'han trobau restas de vibre en o chacimiento román de Bilbilis (Calatayú). O zaguer vibre peninsular conoixiu ye de periodo román tardano y ye de Sant Pere de Gavà en a desembocadura d'o Llobregat.